പിടിയിലായ സി പി ഉസ്മാന് മാവോയിസ്റ്റ് കേരള അര്ബന് ചുമതലയുള്ള നേതാവ് സിപി ഉസ്മാന് News18 Malayalam Last Updated : September 14, 2021, 15:09 IST Share this: വിനേഷ് കുമാര് എസ് കോഴിക്കോട്: സി പി ഐ മാവോയിസ്റ്റ് അര്ബന് ചുമതലയുള്ള മലപ്പുറം പാണ്ടിക്കാട് സ്വദേശി സി പി ഉസ്മാന്35 പട്ടിക്കാട് വച്ച് അറസ്റ്റില്. ആന്റി ടെററിസ്റ്റ് സ്ക്വാഡ് ഇന്നലെ രാത്രിയാണ് ഉസ്മാനെ പിടികൂടിയത്. 2019 നവംബര് ഒന്നിന് പന്തീരങ്കാവ് വെച്ച് അലനും താഹയും അറസ്റ്റിലായപ്പോള് ഉസ്മാനും കൂടെ ഉണ്ടായിരുന്നതായി പൊലീസ് വ്യക്തമാക്കിയിരുന്നു.മാവോയിസ്റ്റ് ബന്ധം ആരോപിച്ച് അറസ്റ്റ് ചെയ്ത അലന് ഷുഹൈബിനും താഹ ഫസലിനുമൊപ്പമുണ്ടായിരുന്ന മൂന്നാമന് സി.പി.ഉസ്മാന് മുന്പ് പലതവണ പൊലീസിനെ വെട്ടിച്ചു കടന്നതാണെന്ന് അന്വേഷണ സംഘം പറയുന്നു. 2019 ജനുവരിയില് കോഴിക്കോട് ബീച്ചില് നടന്ന കേരള ലിറ്ററേച്ചര് ഫെസ്റ്റില് വെച്ചും പൊലീസ് വളഞ്ഞെങ്കിലും വിദഗ്ധമായി രക്ഷപ്പെട്ടു. സംസ്ഥാനത്ത് അഞ്ച് യുഎപിഎ കേസുകളില് പ്രതിയാണ് സി പി ഉസ്മാന്.2010ല് ഒല്ലൂര് പൊലീസ് സ്റ്റേഷനിലാണ് ആദ്യത്തെ യുഎപിഎ കേസ് രജിസ്റ്റര് ചെയ്തത്. മാനന്തവാടിയില് 2013 ലും കരുവാരകുണ്ടില് 2016ലും യുഎപിഎ പ്രകാരം അറസ്റ്റിലായി. 2016ല് തന്നെ സുല്ത്താന് ബത്തേരിയിലും കേസുകളില് ഇതേ വകുപ്പുകള് ചുമത്തി അറസ്റ്റ് ചെയ്തു. ഇതേവര്ഷം മഞ്ചേരി സബ്ജയിലിലും കണ്ണൂര് സെന്ട്രല് ജയിലിലുമായി ആറ്മാസം കിടന്ന ശേഷം കുറ്റപത്രം സമര്പ്പിക്കാത്തതിനാല് ജാമ്യത്തിലിറങ്ങുകയായിരുന്നു. മറ്റ് എട്ട് കേസുകള് കൂടി ഇയാള്ക്കെതിരെ ഉണ്ടെങ്കിലും അഞ്ച് വര്ഷമായി പൊലീസിന് കണ്ടെത്താനായിരുന്നില്ല.സി പി ഐ മാവോയിസ്റ്റ് കേരള അര്ബന് വിഭാഗത്തില് പ്രവര്ത്തിക്കുന്ന ഉസ്മാന് വടക്കന് ജില്ലകള് കേന്ദ്രീകരിച്ചാണ് പ്രവര്ത്തനമെന്ന് പൊലീസ് പറയുന്നു. അരീക്കോട് എ ടി എസ് ക്യാമ്ബില് സി പി ഉസ്മാനെ അന്വേഷണ സംഘം ചോദ്യം ചെയ്ത് വരികയാണ്. പന്തീരങ്കാവ് യു എ പി എ കേസ് എന്ഐഎയാണ് അന്വേഷിക്കുന്നത്. കേസിലെ മുഖ്യപ്രതി വിജിത് വിജയനും പിടിയിലായിരുന്നു. മതവിദ്വേഷം ഉണ്ടാക്കുന്ന പരാമര്ശം മത നേതാക്കന്മാരുടെ ഭാഗത്ത് നിന്നും ഉണ്ടാവാന് പാടില്ല: മന്ത്രി അഹമ്മദ് ദേവര് കോവില് പന്തീരങ്കാവ് യുഎപിഎ കേസില് സുപ്രീംകോടതിയില് അനുബന്ധ കുറ്റപത്രം എന്ഐഎ സമര്പ്പിച്ചിരുന്നു. കുറ്റപത്രം നാലാംപ്രതി വിജിത് വിജയനെതിരെയാണ്. വിജിത് വിജയന് മാവോയിസ്റ്റ് സംഘടനയുടെ സജീവ അംഗമായിരുന്നു എന്നാണ് എന്ഐഎ കുറ്റപത്രത്തില് പറയുന്നത്. അലന് ഷുഹൈബിനെയടക്കം റിക്രൂട്ട് ചെയ്യുന്നതില് വിജിത് വിജയന് പ്രധാന പങ്ക് വഹിച്ചെന്നും കുറ്റപത്രത്തില് വ്യക്തമാക്കുന്നുണ്ട്.ഗൂഡാലോചന, നിയമ വിരുദ്ധ പ്രവര്ത്തനം, നിരോധിത സംഘടനയില് പ്രവര്ത്തിക്കുക, അന്യായമായി സംഘം ചേരുക തുടങ്ങിയവയാണ് പ്രതികള്ക്കെതിരെ ചുമത്തിയിരുന്ന കുറ്റങ്ങള്. കേസിലെ അന്വേഷണം പുരോഗമിക്കുകയാണ്.സി പി ഉസ്മാന്റെ സഹോദരനും മാവോയിസ്റ്റു പ്രവര്ത്തകനുമായ സി പി ജലീല് 2019 മാര്ച്ചില് വയനാട് ലക്കിടിയില് തണ്ടര്ബോള്ട്ടിന്റെ വെടിയേറ്റ് കൊല്ലപ്പെട്ടിരുന്നു. മറ്റൊരു സഹോദരനായ സി പി ഇസ്മായില് മാവോയിസ്റ്റ് നേതാവ് മുരളി കണ്ണമ്ബളിക്കൊപ്പം പൂനെയില് വച്ച് പിടിയിലായിരുന്നു. ഇനിയൊരു സഹോദരനായ സി പി മൊയ്തീന് സി പി ഐ മാവോയിസ്റ്റ് റൂറല് ചുമതലയുള്ള പിടികിട്ടാപ്പുള്ളിയാണ്. Published by:Naseeba TC First published: September 14, 2021, 15:09 IST alan shuhaib kozhikode maoist case Pantheerancauv UAPA Case സിപി ഉസ്മാന് News18 Malayalam Last Updated : September 14, 2021, 15:09 IST Share this: വിനേഷ് കുമാര് എസ്